Na temelju članka 9. Izjave o osnivanju trgovačkog društva Komunalni servisi Popovača d.o.o. (potpuni tekst od 14. lipnja 2022.), Kutinska cesta 12, Popovača, OIB: 70710430454, direktor trgovačkog društva Komunalni servisi Popovača d.o.o., dana 31. ožujka 2023. godine, raspisuje

**JAVNI NATJEČAJ**

**za davanje u zakup prodajnih mjesta na gradskoj tržnici u Gradu Popovači za razdoblje od 28. travnja 2023. godine do 28. travnja 2024. godine**

1. Predmet natječaja je davanje u zakup prodajnih mjesta na gradskoj tržnici u Gradu Popovači za razdoblje od 28. travnja 2023. godine do 28. travnja 2024. godine.
2. Unutar označenog razdoblja daju se u zakup sukladno Cjeniku koji je sastavni dio ovog Javnog natječaja sljedeća prodajna mjesta:

a. Prodajni prostor u zatvorenom dijelu objekta – lokal 1

lokacija br . 1. – lokal od 15,34 m2 za trgovinu OPG proizvoda

b. Prodajni prostor u zatvorenom dijelu objekta – lokal 2

lokacija br . 2. – lokal od 16,91 m2

c. Prodajni prostor u zatvorenom dijelu objekta – lokal 4

lokacija br . 4. – lokal od 13,37 m2

d. Prodajni prostor na otvorenom natkrivenom dijelu tržnice – **betonski stolovi** dimenzija

200X80 cm - 10 komada

e. Prodajni prostor na otvorenom dijelu tržnice – **pokretni drveni štandovi** s tendom

dimenzija 200X90 cm – 9 komada

f. Prodajni prostor na otvorenom dijelu tržnice koji je opločen betonskim opločnicima

**Grafički prikaz lokala, betonskih stolova, pokretnih drvenih štandova te otvorenog dijela tržnice vidljiv je iz skice u prilogu ovog natječaja ili u upravi trgovačkog društva Komunalni servisi Popovača d.o.o., Kutinska ulica 12, Popovača, radnim danom od 7,00 do 15,00 sati.**

**3**.Pravo sudjelovanja na javnom natječaju imaju pravne i fizičke osobe koje su registrirane za obavljanje djelatnosti trgovine.

**4.** Pisana ponuda za sudjelovanje u natječaju mora sadržavati:

**a)** ime i prezime, odnosno naziv ponuditelja, OIB i točnu adresu ponuditelja,

**b)** original ili ovjerenu presliku Izvatka iz sudskog registra za pravnu osobu, Obrtnog registra, Upisnika OPG-a, ne stariju od 30 (trideset) dana,

**c)** redni broj, naziv prodajnog mjesta (lokacije) te namjenu korištenja lokacije za koju se podnosi ponuda

**d)** potvrdu da ponuditelj nema evidentirano dugovanje prema Republici Hrvatskoj (potvrda Porezne uprave), Gradu Popovači i Komunalnim servisima Popovača d.o.o. (pribavljaju Komunalni servisi Popovača)

**5.** Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o hrvatskim braniteljima iz Domovinskog rata i članovima njihovih obitelji (“Narodne novine”, broj 121/17, 98/19 i 84/21) trebaju se pozvati na pravo prvenstva, te dostaviti pravovaljan dokaz o svojem statusu.

**6.** Zbog sufinanciranja ekonomske cijene Grada Popovače od 70 % zakupa prodajnih mjesta na gradskoj tržnici od strane Grada Popovače, prednost pri odabiru imat će ponuditelji s registriranim sjedištem na području Grada Popovače, ponuditelji koji su dosadašnji korisnici prodajnih mjesta kao i oni koji su ranije predali svoju pisanu ponudu.

**7. Pisane ponude zajedno s propisanom dokumentacijom dostavljaju se u zatvorenoj omotnici preporučeno ili osobno (radnim danom od 7.00-15.00 sati) na adresu:**

**KOMUNALNI SERVISI POPOVAČA d.o.o.**

**Povjerenstvo za provedbu javnog natječaja s naznakom „Natječaj za zakup“**

**Kutinska ulica 12**

**44317 POPOVAČA**

u roku od četrnaest ( 14 ) dana od dana objave javnog natječaja na mrežnim stranicama Komunalnih servisa Popovača d.o.o. i na radio postojama.

8. **Zaprimljene ponude razmatrat će** Povjerenstvo za provedbu natječaja te predložiti direktoru najpovoljnije ponuditelje.

Kriterij odabira najpovoljnijeg ponuditelja su: sadržaj i kvaliteta ponuđene robe i usluge.

Povjerenstvo neće razmatrati nepotpune i nepravovremene ponude.

S odabranim ponuditeljima Komunalni servisi Popovača d.o.o., sklopit će ugovor o zakupu kojim će regulirati međusobna prava i obveze koje proizlaze iz zakupa prodajnog prostora.

9. **Odabirani zakupnici** dužni su obavljanje djelatnosti na zakupljenom prodajnom prostoru obavljati u skladu sa svim važećim propisima Republike Hrvatske kojima je isto regulirano te u navedenu svrhu o svom trošku ishoditi sve eventualne dozvole i odobrenja nadležnih tijela.

10. Komunalni servisi Popovača d.o.o. zadržavaju pravo poništenja ovog Javnog natječaja u cjelini ili djelomično, bez navođenja razloga.

KOMUNALNI SERVISI POPOVAČA d.o.o.